Αποκατάσταση και Επανάχρηση της οικίας Lichownik
Creators: name: Παυλίδου, Ιωάννα Αντωνίου
Publisher: name: Aristotle University of Thessaloniki
Year: 2020
Subjects: Αποκατάσταση
Επανάχρηση
Διπλοκατοικία
Restoration
Reuse
Two-story house

description: Αντικείμενο της συγκεκριμένης μεταπτυχιακής διπλωματικής εργασίας αποτελεί η αποκατάσταση και επανάχρηση της οικίας Lichownik, ενός διατηρητέου κτιρίου το οποίο εντοπίζεται στη Θεσσαλονίκη και συγκεκριμένα στη συμβολή των οδών Δελφών και Βασιλίσσης Όλγας. Πρόκειται για τυπικό δείγμα διπλοκατοικίας με κήπο, και μορφολογικά εντάσσεται στο ρεύμα του εκλεκτικισμού με συνύπαρξη νεοκλασικών, art deco αλλά και ευρωπαϊκών στοιχειών. Η κατοικία χαρακτηρίστηκε ως διατηρητέο κτίριο που χρήζει ειδικής κρατικής προστασίας σύμφωνα με το ΦΕΚ κήρυξης 458Β του ’87. Στο παρόν τεύχος παρουσιάζονται οι μέθοδοι, οι τεχνικές και τα βήματα εργασίας που εφαρμόστηκαν στο στάδιο ανάλυσης και τεκμηρίωσης του διατηρητέου κτιρίου έως το τελικό στάδιο της πρότασης αποκατάστασης και επανάχρησης για την αξιοποίηση και τη διάσωσή του ως πολιτιστικού αγαθού. Επίσης, καθώς δεν έχουν προηγηθεί εργασίες αποτύπωσης για το εν λόγω κτίσμα, όλα τα σχέδια της παρούσης μελέτης αποτελούν προϊόν πρωτότυπης έρευνας. Η οικοδομική τεχνολογία του κτιρίου όπως αποτυπώνεται στην κατασκευαστική του δομή είναι ανάλογη με αυτή της εποχής στην οποία χτίστηκε. Η κατασκευή αναπτύσσεται σε τρία επίπεδα: το υπόγειο, το ελαφρώς υπερυψωμένο ισόγειο και τον όροφο. Ο κύριος όγκος του κτιρίου είναι κατασκευασμένος με μικτή τοιχοποιία. Οι τοίχοι του υπογείου είναι από πέτρα και οπτόπλινθους, ενώ του ισογείου και του ορόφου από συμπαγείς οπτόπλινθους. Το δάπεδο στους χώρους του υπογείου είναι πατημένο χώμα, ενώ στους υπόλοιπους ορόφους είναι ξύλινο με εξαίρεση αυτό των βοηθητικών υγρών χώρων όπου χρησιμοποιείται το σύστημα θολίσκων επί σιδηροδοκών. Η κατάσταση του κτίσματος κρίνεται συνολικά ικανοποιητική με μεγαλύτερο παράγοντα που επιδρά αρνητικά στο κτίριο την υγρασία. Ωστόσο, η ταχύτητα με την οποία εντείνονται τα φαινόμενα φθοράς προκαλεί έντονο προβληματισμό και επιτάσσει την άμεση λήψη σωστικών επεμβάσεων ώστε να αποτραπούν ανεπανόρθωτες καταστροφές στο κτίσμα. Βάσει της συνολικής ανάλυσης και τεκμηρίωσης συντίθενται οι κατευθυντήριοι άξονες της πρότασης αποκατάστασης και επανάχρησης. Η οικία Lichownik είναι ίσως από τα ελάχιστα κτίρια της εποχής του τα οποία διατήρησαν τη χρήση τους και κατ’ επέκταση την τυπολογία και τη μορφολογία τους αναλλοίωτη σε όλα τα χρόνια της λειτουργίας τους. Ταυτόχρονα, πρόκειται για ένα κτίριο που σχετίζεται με σημαντικές προσωπικότητες οι οποίες δραστηριοποιήθηκαν στην πόλη της Θεσσαλονίκης και αποτελεί μοναδική μαρτυρία για το γεγονός αυτό. Μάλιστα, διαθέτει μεγάλης έκτασης περιβάλλοντα χώρο, και προσφέρει τη δυνατότητα, με την αξιοποίηση του, να δρα ανακουφιστικά στο κατά τα άλλα έντονα δομημένο περιβάλλον της περιοχής. Συνδυάζοντας τα παραπάνω στοιχεία, με την ανάγκη για εξασφάλιση της οικονομικής βιωσιμότητας του κτιρίου, προτείνεται η δημιουργία ενός πολυχώρου συνεργασίας, επαγγελματικής, δημιουργικής και πολιτιστικής δραστηριότητας ενώ παράλληλα και ενός χώρου μνήμης για την ιστορία του κτιρίου και των ιδιοκτητών του. Στο πλαίσιο των νέων επεμβάσεων για την εξυπηρέτηση των σύγχρονων αναγκών, εκτιμάται και η ανάγκη εγκατάστασης ανελκυστήρα όπως επίσης και η προσθήκη υπαίθριων εγκαταστάσεων, οι οποίες θα λειτουργούν υποστηρικτικά προς το ιστορικό κτίσμα εξισορροπώντας ταυτόχρονα την έντονη γεωμετρία του περιβάλλοντα χώρου με την τοποθέτηση και το σχεδιασμό τους. Καταληκτικά, φιλοδοξία της πρότασης είναι να αποτελέσει το κτίσμα σημείο συνάντησης και αλληλεπίδρασης, ένα χώρο έκφρασης και δημιουργίας
description: Τhe purpose of this postgraduate thesis is the restoration and reuse of the Lichownik House, a preserved building located in Thessaloniki at the intersection of Delphon street and Vasilissis Olgas Avenue. It is considered a typical example of a two-story house with a garden and morphologically it belongs in the architectural style of eclecticism with the coexistence of neoclassical, art deco and European elements. The residence was designated as a preserved building which needs special state protection as published in Official Journal of the Hellenic Republic 458B of ’87. This thesis presents the methods, techniques and work steps applied in the analysis and documentation stage of the preserved building to the final stage of the restoration and reuse proposal for its utilization and rescue as a cultural asset. Moreover, as there has been no previous work carried out on this building, all the building drawings in this study are a product of original research. The house’s building technology as reflected in its construction structure is proportional to that of the era in which it was built. The construction is developed on three levels: the basement, the slightly elevated ground floor and the first floor. The main volume of the building is made of mixed masonry. The walls of the basement are made of stone and bricks, while the ground floor and the first floor are made of solid bricks. The floor in the basement is consisted of packed soil, while in the rest of the building, the floors are wooden, with the exception of the wet areas where the construction is mixed, with metal beams that are bridged with bricks. The condition of the building is generally considered good, with humidity being the worst factor negatively affecting it. However, the speed with which wear and tear intensifies is a matter of great concern and requires immediate rescue efforts to prevent irreparable damage to the building. Τhe overall analysis and documentation is the base for the guidelines of the restoration and reuse proposal. The Lichownik House is perhaps one of the few buildings of its time that has retained its use and consequently its typology and morphology unchanged throughout the years of its operation. At the same time, it is a building that is associated with important personalities who were active in the city of Thessaloniki and it remains the only testimony to this fact. In addition, it has a major surrounding space which offers the possibility, when utilized, to act as a relief in the otherwise strongly structured environment of the area. Combining the above elements with the need to ensure the economic viability of the building, the proposal is to create a co-working space of professional, creative and cultural activity as well as an exhibition space dedicated to the history of the building and its owners. In the context of the proposed interventions for the service of the new requirements of the building, the need to install an elevator is assessed as well as the addition of outdoor facilities, which will support the historic building while balancing the intense geometry of the surrounding space with their placement and design. Ultimately, the ambition of the proposal is for the building to be a meeting and interaction point, a place of expression and creation